
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	28.09.2026.
	
	Nr. RD-26-388-ir


	Par izmaiņām Rīgas valstspilsētas pašvaldības sabiedriskā transporta satiksmē


Ņemot vērā Rīgas valstspilsētas pašvaldības un Rīgas pašvaldības sabiedrības ar ierobežotu atbildību “Rīgas satiksme” 14.11.2011. noslēgtā pasūtījuma līguma 
Nr. RD-11-1490-lī 8.1. apakšpunktu, kā arī sabiedrības ar ierobežotu atbildību “TILTS” 03.09.2026. iesniegumu Nr. NK-0438/2026 par izmaiņām Rīgas pilsētas sabiedriskā transporta satiksmē 11. tramvaja maršrutā:

1. Rīgas pašvaldības sabiedrībai ar ierobežotu atbildību “Rīgas satiksme” no 03.10.2026. līdz būvdarbu beigām organizēt 11. maršruta tramvaju satiksmi maršrutā “Stacijas laukums–Mežaparks” saskaņā ar kustības sarakstu (pielikumā):

1.1 virzienā no Mežaparka pa maršrutu līdz Krišjāņa Barona ielai, tālāk pa Krišjāņa Barona ielu, Aspazijas bulvāri, 13. janvāra ielu, Radio ielu līdz pieturvietai “Stacijas laukums”;

1.2. virzienā no Stacijas laukuma pa Radio ielu, Krišjāņa Barona ielu un tālāk pa maršrutu.

2. Rīgas pašvaldības sabiedrībai ar ierobežotu atbildību “Rīgas satiksme” nodrošināt informācijas par izmaiņām Rīgas valstspilsētas pašvaldības sabiedriskā transporta satiksmē publiskošanu plašsaziņas līdzekļos, sociālajos tīklos un tīmekļvietnē.

3. Rīgas valstspilsētas pašvaldības Centrālās administrācijas Komunikācijas pārvaldei nodrošināt informācijas par izmaiņām Rīgas valstspilsētas pašvaldības sabiedriskā transporta satiksmē publiskošanu Rīgas valstspilsētas pašvaldības komunikācijas kanālos.

